SUPER ร่วง 3.01% หลังขึ้น XW วันนี้  
SUPER ร่วง 3.01% หลังขึ้น XW วันนี้ (3 ส.ค.) แจกวอแรนต์ 5.47 พันล้านหน่วย ให้ผถห.เดิม 5:1  โดย ณ เวลา 11.32 น. ราคาอยู่ที่ 1.29 บาท ลบ 0.04 บาท หรือ 3.01% ด้วยมูลค่าซื้อขายที่ 88.30 ล้านบาท 
3 ส.ค. 2560

ผู้สื่อข่าวรายงานว่า บริษัท ซุปเปอร์บล๊อก จำกัด (มหาชน) หรือ SUPER  ณ เวลา 11.32 น. ราคาอยู่ที่ 1.29 บาท ลบ 0.04 บาท หรือ 3.01% ด้วยมูลค่าซื้อขายที่ 88.30 ล้านบาท

โดยราคาหุ้นปรับตัวลงแรง เนื่องจากบริษัทได้ขึ้นเครื่องหมาย XW (Excluding Warrant) ไม่ได้รับสิทธิซื้อหลักทรัพย์แปลงสภาพใบสำคัญแสดงสิทธิที่จะซื้อหุ้นสามัญเพิ่มทุนของบริษัทรุ่นที่ 4 (SUPER-W4) ในวันนี้ (3 ส.ค.60) ซึ่งหมายความว่านักลงทุนที่เข้าซื้อหุ้น SUPER ในวันนี้จะไม่ได้รับสิทธิซื้อหลักทรัพย์แปลงสภาพชุดดังกล่าว
สำหรับใบสำคัญแสดงสิทธิมีจำนวนหลักทรัพย์ที่จัดสรรให้ฟรี 5,469,893,121 หน่วย ได้กำหนดการจัดสรรในอัตราส่วน (หุ้นเดิม:หลักทรัพย์แปลงสภาพ) 5 : 1 โดยกำหนดราคาใช้สิทธิ 2.50 บาทต่อหุ้น และกำหนดวันปิดสมุดทะเบียนในวันที่ 8 ส.ค.2560 โดยใบสำคัญแสดงสิทธิมีอายุไม่เกิน 3 ปี นับแต่วันที่ออกใบสำคัญแสดงสิทธิ